ตำนานข้าวคลุกกะปิ วันไหลบ้านเพระยอง
เมื่อเวลา 17.30 น. วันที่ 11 เม.ย. นายสมศักดิ์ สุวรรณสุจริต ผวจ.ระยอง นางนิภา สุวรรณสุจริต นายกเหล่ากาชาดจังหวัดระยอง และนายไพรัตน์ อรุณเวสสะเศรษฐ นายกเทศมนตรีเทศบาลตำบลบ้านเพ อ.เมืองระยอง ร่วมกันแถลงข่าวการจัดงาน เปิดตำนานถนนข้าวคลุกกะปิ วันไหลบ้านเพ ที่บริเวณลานหมุดกวี หมู่ 2 ต.เพ อ.เมืองระยอง หลังจากแถลงข่าวเสร็จแล้ว ผวจ.ระยอง และนายกเหล่ากาชาดจังหวัดระยอง ได้ลงมือผัดข้าวคลุกกะปิโชว์ พร้อมกับแจกจ่ายให้แก่ผู้ร่วมงานได้ชิม,นายสมศักดิ์กล่าวว่า จ.ระยอง ได้ร่วมกับ สนง.ท่องเที่ยวและกีฬาจังหวัดระยอง และเทศบาลตำบลบ้านเพ ได้ร่วมกันจัดงานวันไหลของชาวชุมชนเทศบาลตำบลบ้านเพ ภายใต้แนวคิด ถนนข้าวคลุกกะปิ ซึ่งกะปิถือได้ว่า เป็นสินค้าแปรรูปทางการเกษตรที่มีชื่อเสียงของชาวประมงพื้นบ้าน จ.ระยองมายาวนาน การนำกะปิมาทำเมนูข้าวคลุกกะปิของ จ.ระยอง มีชื่อเสียงเป็นที่รู้จัก มีรสชาติกลมกล่อม และได้รับความนิยมในการบริโภคเป็นอย่างมาก,ด้านนายไพรัตน์เปิดเผยว่า งานจะจัดขึ้นที่ตลาดร้อยเสา วันที่ 16 เม.ย.นี้ ตั้งแต่เวลา 10.00 น.ไปจนถึงเย็น มีคอนเสิร์ตการแสดงของศิลปินค่ายแกรมมี่ วง SDF และการแสดงศิลปวัฒนธรรมของศิลปินพื้นบ้าน เช่น แตรวงสุดยิ่งใหญ่ นอกจากนี้ได้จัดสร้างอุโมงค์น้ำและปาร์ตี้โฟมให้ผู้ที่มาร่วมงานได้เย็นชุ่มฉ่ำอย่างเต็มที่ ภายในงานยังมีการแจกข้าวคลุกกะปิให้กินฟรี ซึ่งได้เตรียมไว้จำนวนนับพันจาน มีขบวนแห่นางสงกรานต์ รดน้ำดำหัวผู้สูงอายุ เป็นการสืบสานประเพณีอันดีงามของไทย ทั้งนี้ เพื่อให้ตำนานถนนข้าวคลุกกะปิเป็นแหล่งท่องเที่ยวของ จ.ระยองอีกด้วย.
นายสมศักดิ์กล่าวว่า จ.ระยอง ได้ร่วมกับ สนง.ท่องเที่ยวและกีฬาจังหวัดระยอง และเทศบาลตำบลบ้านเพ ได้ร่วมกันจัดงานวันไหลของชาวชุมชนเทศบาลตำบลบ้านเพ ภายใต้แนวคิด ถนนข้าวคลุกกะปิ
ข้าวคลุกกะปิ,บ้านเพ,เปิดตำนานถนนข้าวคลุกกะปิ,วันไหลบ้านเพ,จังหวัดระยอง,สมศักดิ์ สุวรรณสุจริต,ถนนข้าวคลุกกะปิ,สงกรานต์,เทศกาลสงกรานต์,ข่าว,ข่าวไทยรัฐ,ข่าวฉบับพิมพ์,ข่าวหนังสือพิมพ์ไทยรัฐ,thairath,ไทยรัฐออนไลน์